Radisson Blu Hotel & Residence | LekkeSlaap
Die Radisson Blu Hotel & Residence is ideaal geleë in Kaapstad se middestad. Die hotel is ideaal vir gaste wat op soek is na vakansie- of sakeverblyf naby verskeie geriewe en besienswaardighede in die stad.
Verblyf by The Radisson Blu Hotel bestaan uit 'n verskeidenheid kamers wat individueel ingerig is. Dié kamers is elkeen met 2 enkelbeddens of 'n koninggrootte-bed ingerig en beskik oor 'n en suite-badkamer. Elke kamer het ook luukshede soos gratis WiFi-toegang, 'n Slim-TV met DStv, lugversorging, 'n kluis, 'n strykyster en -plank, 'n yskassie, en koffie- en teemaakgeriewe, om net 'n paar te noem.
Ontbyt en ander verruklike maaltye kan bestel word en na die kamer gebring word of in die restaurant geniet word. Die hotel beskik ook oor 'n swembad, 'n kroeg, 'n gimnasium, 'n eksklusiewe sakesitkamer, en 'n boetiekwinkel. Daar kan vir konferensies en sakevergaderings in die konferensie-venues voorsiening gemaak word.
'n Kinderoppasdiens, 'n pendeldiens en sekretariële dienste is ook beskikbaar. Die Radisson Blu Hotel & Residence is ideaal geleë, net 5 minute se ry vanaf die CTICC (Kaapse Internasionale Konferensiesentrum)
en ander sake-geriewe, winkels, restaurante en kroeë.
Die hotel is sowat 10 tot 15 minute se ry vanaf Groenpunt Stadion, Two oceans Akwarium en die V&A Waterfront.